Getuienisgeleentheid van Uyavula
Gepubliseer op 15 Januarie 2017
Uyavula lees– en skryfprojek (Uyavula:”Jy maak oop”)
Uyavula wil die liefde van Jesus na kinders bring deur boeke, stories en geletterdheid.
- By twee leesklubs, Maandag- of Vrydagmiddag
- Voorlees van stories aan leerders tydens skoolure (1 x per week vir 30 minute)
- Saterdagskool 1 x per maand
- Skenking van netjiese kinderboeke, boekrakke en skryfbehoeftes
- Donasies vir nuwe kinderboeke en drukwerk van readers vir die begin/"sukkel"-lesers
Ons het 800 kinders bereik met die hulp van 25 vrywilligers in 2016. Hartlike dankie vir jou ondersteuning, voorbidding, skenkings en hulp.
“… die waarde van stories om morele waardes te illustreer kan kwalik oorskat word. By kinders sal dit nie net taalvermoë en algemene kennis uitbrei nie, maar ook hul verbeelding stimuleer.” - Piet Naudé
Gepubliseer op 14 Januarie 2017
Dit was op 7 Januarie oom John en tannie Izabel Trengove se 68'ste huweliksherdenking. Oom John Trengove is ons oudste lidmaat en het die geleentheid saam met hul kinders gevier.
Baie geluk oom John en tannie Izabel.
Maritha vertel van voorlees
Gepubliseer op 13 Januarie 2017
Waarom is ek ‘n Uyavula voorleser vir skoolkinders?
Daar is soveel voordele vir die kinders. Deur vir kinders voor te lees, help jy hulle om lees te assosieer met positiewe en aangename ondervindings - en so word ‘n liefde vir lees gekweek. Hul taal- en luistervaardighede word ontwikkel en hul woordeskat en algemene kennis word terselfdertyd uitgebrei. Hulle word aan ‘n verskeidenheid skryfstyle blootgestel en ontdek watter skrywers en skryfstyle hulle van hou.
Deur saam met hulle oor die karakters, agtergrond en uitkoms van die storie te gesels, word hulle gelei om dit ook in verband met hul eie lewens te bring. Morele, sosiale en geestelike waardes kan so aangespreek en vasgelê word. Voorlees stimuleer die verbeelding en motiveer die kind om self te lees.
Maar voorlees hou nie net vir die kinders voordele in nie. Ek het ‘n Uyavula voorleser geword met die gedagte dat ek vir die kinders iets gaan beteken en was aangenaam verras om te ontdek hoeveel dit vir myself beteken. Die leerders se borrelende entoesiasme laat my uitsien na die leessessies. Dis ‘n wonderlike geleentheid om my eie liefde vir boeke met kinders te deel. Dit is vir my vervullend en sinvol. Dis ‘n voorreg. En dis boonop pret!
Maritha le Roux
Tienerkerk skop af vir 2017
Gepubliseer op 12 Januarie 2017
Alle ouers en jongmense vanaf graad 7 – 11 word uitgenooi om komende Sondag, 15 Januarie om 18:00 die Tienerkerk in die kerk by te woon. Daarna van 19:00 – 20:00 gaan die verskillende grade na die volgende lokale vir hul dissipelskapgroepe:
Graad 7 JC de Jongh Joppe
Graad 8 Hannes Theron Korinte
Graad 9 Herman Labuschagne Patmos
Graad 10 Breda Ludik Efese
Graad 11 Paul Barnard Jeugsentrum
Hier is ook die belangrike datums vir die eerste kwartaal:
15 Januarie 18:00 - 20:00: Afskop van die Tienerkerk en dissipelskapgroepe
22 Januarie – 12 Maart: Tienerkerk & dissipelskapgroepe
18 – 20 Maart: #IMAGINE
26 Maart: Tienerkerk en kwartaalafsluiting
30 Maart – 18 April: skoolvakansie
Enige navrae kan gerig word aan JC de Jongh
Junior jeugaktiwiteite begin 15 Januarie 2017
Gepubliseer op 11 Januarie 2017
Dit is vir ons ‘n voorreg om saam met julle, jul kosbare kind(ers) geestelik te versorg. Ons neem Jesus se uitnodiging in Lukas 18:16 ernstig op: Maar Jesus het die kindertjies nader geroep en gesê: “Laat die kindertjies na My toe kom en moet hulle nie verhinder nie, want die koninkryk van God is juis vir mense soos hulle”.
Ons beplan vir die kinders interessante aktiwiteite en voorsien meestal lesmateriaal, skryfbehoeftes, hulpmiddels en temaversierings (ook met Pinkster) gratis. ‘n Bydrae van R70 per kind per jaar sal ons help om ons beperkte begroting te laat klop. Dié gelde is betaalbaar by die kerkkantoor of die volgende twee Sondae by die inskrywingstafels in die Jeugsentrum.
Maak asseblief oor die volgende twee weke seker by die inskrywingstafels of jou kind se naam op die lys is en of jul kontakbesonderhede nog korrek is. Nuwe intrekkers is welkom om te kom inskryf.
Graad 1 – 6 kinders kom in die Jeugsentrum bymekaar.
Kleuters 3 – 6 jaar kom by die Kleuterkerk bymekaar en inskrywings word in Patmos gedoen.
Die jaarprogramme vir al die groepe is beskikbaar op die webblad onder “Bedieninge” en dan onder “Familiebediening” is die verskillende groepe.
Navrae: Annette Botha
Shanay vertel van Uyavula
Unieke verrykingsnaweek wat jou lewe sal verander
Bladsy 131 van 132
Groot Lydensweek, besoek die kruiswegstasie in die Tent en diens om 19:00
Baie dankie dat U altyd daarna streef om vir ons innerlike vrede te gee. Dankie dat U dit al jare gelede kom demonstreer het toe U Jerusalem op 'n donkie se rug ingegaam het. Help ons om ons lewens oop te maak sodat ons dit kan ontvang en omarm. Amen
09:30 Meditatief Breda Ludik
Sondag 28 April
HUIS MET SEE UITSIG IN KOMPLEKS
04.23.2019 6:00 am - 7:00 am
04.30.2019 6:00 am - 7:00 am
Sedert Junie 2013897990